Departement en Skole ignoreer wetgewing | Die Vryburger
Minstens 84 skole in die land het geen wiskunde vir graad 10, 11 en 12 aangebied gedurende 2012 nie.
Die skokkende feit is bekend gemaak deur Suid-Afrika se Instituut vir Rasseverhoudinge (SAIRV).
Die SAIRV het gesê dit is as gevolg van 'n tekort aan gekwalifiseerde onderwysers wat wiskunde kan aanbied.
'n Woordvoerder oor opvoedkunde het aan Die Vryburger gesê dit is 'n gruwelike miskenning van die Wet op basiese onderwys.
Ingevolge die Wet, moet alle skole Wiskunde as vak aanbied, het hy gesê.
Volgens die woordvoerder is dit duidelik dat dit swart skole is wat hiermee wegkom want die owerheid sal baie gou toeslaan op 'n CVO-skool as hulle die wet op so 'n wyse oortree. Die Departement van Nasionale Onderwys is dus self 'n oortreder van die Wet.
One thought on "Departement en Skole ignoreer wetgewing"
DuP du Plessis April 18, 2013 at 1:55 pm
Ek dink die foto by bg. berig is bietjie misleidend want dit toon duidelik dat diegene wat hierdie klas ingerig het kan tel en hul klaskamers met trots in stand hou. Ek neem aan dat die skole waarna in die berig verwys word, bestuur word deur ongeletterde (of moet ons liewer sê ongesyferde) onderwysers, hoofde en departementele ampsdraers.
Die afleiding van die SAIRV hieroor maak is heel moontlik korrek, maar die probleem wat hulle egter nie aanspreek nie, is dat die die regeerders van hierdie land hierdie probleem jaarliks vererger deur die leerders wat wel die potensiaal het om later Wiskunde te doseer, met kleur-kwotastelsels en ander diskriminerende praktyke verhoed om op tersiëre vlak verder te studeer en die land te help heropbou. Dit lyk of die ANC dit doelbewus probeer keer, sodat hul huidige vernietigingswerk nie deur die volgende geslag herstel kan word nie, want hulle probeer tans verhoed dat kinders met 'n abstrakte denkvermoë verder kan ontwikkel.
Hoe dommer hulle die volgende geslag kan hou, hoe langer kan hulle voortgaan om Apartheid die skuld daarvoor te gee.